สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,564.08 จุด ลดลง 7.40 จุด มูลค่าซื้อขาย 53,355 ล้านบาท เจอแรงขายของกองทุน LTF, RMF บวกกับตลาดไร้ปัจจัยใหม่ วันนี้หุ้นไทยมีโอกาสแกว่งตัวไซด์เวย์ ประเมินแนวต้าน 1,575 จุด แนวรับ 1,558 จุด...
10 ม.ค. 2560

ดัชนีหุ้นไทยปิดตลาด 1,564.08 จุด ลดลง 7.40 จุด มูลค่าซื้อขาย 53,355 ล้านบาท เจอแรงขายของกองทุน LTF, RMF บวกกับตลาดไร้ปัจจัยใหม่ วันนี้หุ้นไทยมีโอกาสแกว่งตัวไซด์เวย์ ประเมินแนวต้าน 1,575 จุด แนวรับ 1,558 จุด…
*…BTS ของ “คีรี กาญจนพาสน์” แจกของขวัญปีใหม่ผู้ถือหุ้น ด้วยปันผลระหว่างกาล 0.165 บาท ขึ้นเครื่องหมาย XD 19 ม.ค. 60 เรียกว่าหลังชนะประมูล “รถไฟฟ้าสายสีชมพู-เหลือง” ดูเหมือน “มังกรคีรี” ทำอะไรก็ดูดีไปหมดจริงๆ…*…CHO เริ่มเห็นเค้าแรงเก็งกำไรเข้ามาอย่างต่อเนื่อง..โดยเฉพาะกรณียกเลิก “รถตู้โดยสารมรณะ” และหันมาใช้ “รถมินิบัส” วิ่งแทน..ถือว่า “เข้าทางปืน” หุ้น CHO มีพลายแอบกระซิบมาว่า CHO มีความสนใจอยู่เช่นกัน..แต่อย่าเพิ่งกระโดดโลดเต้นกันไป เรื่องนี้ต้องดูความชัดเจนจากภาครัฐอีกที แต่หาก “บิ๊กตู่” เอาจริง CHOมีโอกาสไม่น้อยเช่นกัน…
*…LHBANKราคาฝ่าแนวต้าน 1.80 บาทอีกครั้ง พ่วงมูลค่าซื้อขายมากเสียด้วย จึงนึกถึง CTBC Bankขึ้นมาทันที หรือว่าดีลซื้อหุ้นเพิ่มทุนจบแล้ว นั่นหมายถึงเม็ดเงินก้อนมหึมาจาก CTBC Bank ที่จะไหลเข้ามา 15,000 ล้านบาท ทำให้ LHBANK มีขุมกำลัง “รุกตลาดสินเชื่อ” ได้มากยิ่งขึ้น..แต่ปัญหาอยู่ที่ว่าจะเข้ามาเมื่อไหร่เท่านั้นเอง…
*…ITEL ช่วงนี้ “ราคาย่อตัวลง” หลังโดน Case Balance วันแรก..ดูแล้วน่าทยอยเก็บสะสมขานรับงานใหม่ปีนี้รออยู่เพียบ เชื่อว่าราคาที่ปรับตัวลงมา เป็นเพียงปรับฐานระยะสั้นๆ เท่านั้น หลังเด้งขึ้นมาแรงก่อนหน้านี้ แต่เอาเถอะดูจากสตอรี่..มีโอกาสฟื้นตัวเร็ว ที่สำคัญหาก “ณัฐนัย อนันตรัมพร” ซีอีโอ ITEL มีข่าวดีออกมา ราคาหุ้นวิ่งอีกแน่…
*…PACE ไม่รู้ไปได้ยาดีอะไร ราคาหุ้นวิ่งจี๊ดจ๊าดอย่างผิดสังเกต จะว่าเป็นเรื่องพันธมิตรโครงการมหานคร ที่เปิดแถลงข่าววันนี้ (10 ม.ค.) หรือไม่ แต่ที่น่าสนใจ มีชื่อ “ดร.สมคิด จาตุศรีพิทักษ์” รองนายกรัฐมนตรีด้านเศรษฐกิจ มาร่วมเป็นประธานแถลงข่าวด้วย โอ้วแสดงว่า “ไม่ธรรมดา” แน่นอน.!?…
*…DTACราคาทรุดตัวหนัก หลังเก็งกำไรว่ามีโอกาสคว้าไลเซนส์ 2600 MHz.แต่ล่าสุดโบรกเกอร์หลายสำนักพาเหรด “แนะขาย” เหตุราคาเต็มมูลค่าแล้ว โอ้ว..ออกมาตอนนี้ดูสายไปซะแล้ว ติดยอดดอยกันไปแล้ว ปัญหาคือราคาหุ้น DTAC วิ่งเร็วเกินไป แต่บางสำนักให้ราคาพื้นฐานสูงถึง 46.50 บาท โดยให้ความสำคัญกับสินทรัพย์ DTAC ที่มีสินทรัพย์ที่สำคัญอย่างจำนวนลูกค้าในมือ 25.3 ล้านราย เอาเถอะขึ้นอยู่ที่นักลงทุนจะพิจารณากันเอง…
*…หุ้นร้อนประจำวันที่ 9 ม.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ หุ้นบริษัท ยูเรกา ดีไซน์ จำกัด (มหาชน) หรือ UREKA, ใบสำคัญแสดงสิทธิในการจองซื้อหุ้นสามัญบริษัท ยูเรกา ดีไซน์ จำกัด (มหาชน) ครั้งที่ 1 หรือ UREKA-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 10-30 ม.ค. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น